CELEX: C2005/271/13
Language: da
Date: 2005-10-29 00:00:00
Title: Domstolens dom (Første Afdeling) af 15. september 2005 i sag C-58/04 (anmodning om præjudiciel afgørelse indgivet af Bundesfinanzhof): Antje Köhler mod Finanzamt Düsseldorf-Nord (Sjette momsdirektiv — stedet for afgiftspligtige transaktioner — levering af goder på et krydstogtskib — transport inden for Fællesskabet — udelukket at opkræve afgift i tilfælde af ophold uden for Fællesskabet — udelukkelsens rækkevidde)

29.10.2005   
            
            
               DA
            
            
               Den Europæiske Unions Tidende
            
            
               C 271/7
            
         
      DOMSTOLENS DOM
   
   (Første Afdeling)
   af 15. september 2005
   i sag C-58/04 (anmodning om præjudiciel afgørelse indgivet af Bundesfinanzhof): Antje Köhler mod Finanzamt Düsseldorf-Nord (1)
   
   (Sjette momsdirektiv - stedet for afgiftspligtige transaktioner - levering af goder på et krydstogtskib - transport inden for Fællesskabet - udelukket at opkræve afgift i tilfælde af ophold uden for Fællesskabet - udelukkelsens rækkevidde)
   (2005/C 271/13)
   Processprog: tysk
   I sag C-58/04, angående en anmodning om præjudiciel afgørelse i henhold til artikel 234 EF, indgivet af Bundesfinanzhof (Tyskland) ved afgørelse af 23. oktober 2003, indgået til Domstolen den 11. februar 2004, i sagen Antje Köhler mod Finanzamt Düsseldorf-Nord, har Domstolen (Første Afdeling), sammensat af afdelingsformanden, P. Jann, og dommerne N. Colneric, K. Schiemann (refererende dommer), E. Juhász og E. Levits; generaladvokat: M. Poiares Maduro; justitssekretær: ekspeditionssekretær M. Ferreira, den 15. september 2005 afsagt dom, hvis konklusion lyder således:
   Et skibs stop i tredjelandes havne, hvorunder de rejsende, selv om det kun er kortvarigt, kan forlade skibet, udgør »ophold uden for Fællesskabet« i den forstand, hvori udtrykket er anvendt i artikel 8, stk. 1, litra c), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som affattet ved Rådets direktiv 92/111/EØF af 14. december 1992 om ændring af direktiv 77/388 og om forenklingsforanstaltninger med hensyn til merværdiafgift.
   
      (1)  EUT C 106 af 30.4.2004.